100 x 3D Traditional Archery Marathon 2016 | Elgro River Lodge
NW Provincial 3D Championships 2016	Elgro Traditional Archery Festival
Aug 15, 2016 @ 06:05:17
Ek wil graag vyf mense registreer vir die 3D tradisionele boogskiet, en vir hulle betaal. Wil ook betaal vir ‘n non-skut:
Elize de Villiers
Kobus Kleynhans het reeds ons akkommodasie bespreek en betaal (‘n 6-bed chalet)
Ek kan nie sien waar om aanlyn te registreer nie. Kan julle asb help? Vrae en Antwoorde | Die Pretoria Spookbus
Die mees algemeenste vrae van die publiek word hier beantwoord, maak dus eers seker jy weet wat om te verwag voordat jy bespreek.
Ons storievertelling-aande is onbeskaamd gemik op die familie of paartjie wat ‘n opregte belangstelling in die geskiedenis het, wie werklik wil luister na vertellings van die beste spookverhale wat in die omgewing afspeel, asook diegene wat meer oor die bonatuurlike, die geestelike en die Goddelikheid te wete wil kom.
Normale en opgevoede teater-etiket is van toepassing tydens die storievertellings. Indien jy dit nie verstaan nie maar eerder wil fuif en partytjie hou, is hierdie uitstappies nie vir jou nie. Dronk en luiddrugtige persone sal die vertellings glad nie waardeer nie, die uitstappie vervelig vind en daarom ook onwelkom voel. Daarom akkomodeer ons ook nie sosiale groepe, funksies of blokbesprekings (soos bv. vir korporatiewe-, spanbou-, verjaarsdag- of klubuitstappies) nie.
Gaan ek ‘n spook sien?
Ons roep nie geeste op of jag spoke nie. Dit is onnodig, want die geesteswêreld is permanent om ons teenwoordig en openlik vir almal om te ervaar wie hulle daarvoor ontvanklik maak. Diegene vind gereeld orbs- en ander bonatuurlike verskynsels op die foto’s wat hulle geneem het, of kry koue rillings op ander plekke tydens die uitstappies. Maar dit bly uiteraard die fenomeen se eie keuse of hulle hul teenwoordigheid wil wys al dan nie.
As jy die geleentheid wil bywoon met die doel “om ‘n spook te sien”, is jy beslis by die verkeerde plek.
Nee, nie van ons kant af nie. Ouers ken hul kinders en sal self weet of hulle gereed is om ‘n teater-op-wiele-aanbieding soos hierdie, wat ongeveer 4½-ure lank duur, mee te maak. Ons ondervinding is egter dat kinders van jonger as 16 moontlik nie aanklank hierby sal vind nie, maar dit bly die ouers se eie keuse.
Dit is verder ook net logies dat voorskoolse kinders en babas nie geakkommodeer kan word nie.
Is die aanbieding nie on-Bybels nie?
Ons onderskryf die Christelike geloof wat glo dat die geesteswêreld wel bestaan waarvan die Bybel ook vol voorbeelde is. Verder is daar wêreldwyd letterlik miljoene vertellings van mense wat dit ervaar het. Dink maar aan gevalle soos naby-dood-ondervindings of waar die gees van ‘n afgestorwene aan ‘n geliefde verskyn om vertroosting of advies te bring. Tydens die aanbieding vertel ons meer hiervan.
Die deurlopende tema is dat die Goddelikheid, asook die Hemel of Paradys, wel ‘n werklikheid is.
Voordat jy bespreek, maak seker jy weet wat die uitstappie behels sodat jy nie jou geld sal mors nie. Kaartjieverkope is nie ons prioriteit nie; veel eerder gaste wat almal die aand sal geniet.
Eers wanneer jy seker is dit is vir jou, bespreek dan aanlyn vanaf hierdie webwerf waarna jy jou bevestigingsbrief binne 12 ure sal ontvang met al die verdere nodige besonderhede.
Sitplekke is onderhewig aan beskikbaarheid en is eers geldig na jou betaling met ‘n EFT gemaak is en jy ‘n bevestigings-epos ontvang het.
Hoe bly ek op hoogte van toekomstige toerdatums?
Maklik! Sluit aan by die Facebook-blad of loer net gereeld in by hierdie webblad waar die nuutste datums gepubliseer word.
Hoeveel kroeg- of restaurantbesoeke is daar?
Ons besoek nie ritse drinkplekke of restaurante om die tyd te verwyl nie, want die toer is reeds vol gepak met talle klassieke spookverhale en geskiedkundige vertellings. Hierdie is ‘n teater-op-wiele aanbieding en nie ‘n “partytjiebus” nie. Dit is dan ook logies dat geen koelsakke met wegneem-etes of drank saam geneem mag word nie. Daar is wel ‘n klein snoepie op die bus beskikbaar met koeldrank, water en chips om die innerlike te versterk.
Watter plekke word besoek?
Om dit te vra, of te wil weet watter roete gevolg en watter stories vertel word, is presies dieselfde as om vir die regisseur van ‘n teaterstuk te vra wat die storielyn is voordat jy daarna gaan kyk, of van ‘n romanskrywer te wil weet hoe die boek eindig voordat jy dit lees. Dit sal jou belewenis daarvan totaal vernietig.
Die Pretoria Spookbustoer is net soos ‘n fliek of teaterstuk ‘n professionele aanbieding met verskeie verrassings-elemente tussen die storievertellings in verweef. Tydens die vertellings ry ons met die bus terug in tyd verby die plekke waar van dié verhale en legendes oor die afgelope 100 jaar afgespeel het. Die stories wat vertel word en die plekke waar ons afklim om foto’s van die geboue van naderby te neem, kan verskil van toer tot toer en is nie noodwendig elke keer dieselfde nie.